|  |
| --- |
| odbor organizačný |
| Dr. Alexandra 61, 060 01 Kežmarok |
|  |

OU-KK-OO-2022/004761-001 Kežmarok 21. 02. 2022

**V e r e j n á v y h l á š k a**

**Vyhlásenie výzvy**

**Vážení zástupcovia sociálno-ekonomických partnerov okresu Kežmarok,**

 dňa 15. 02. 2022 boli  v súlade s  § 5 ods. 2 zákona č. 336/2015 Z. z. o podpore najmenej rozvinutých okresov a o zmene a doplnení niektorých zákonov v znení neskorších predpisov rozhodnutím ministerky investícií, regionálneho rozvoja a informatizácie SR  pre všetky najmenej rozvinuté okresy zriadené Riadiace výbory. Predsedom každého Riadiaceho výboru je v zmysle rozhodnutia prednosta najmenej rozvinutého okresu.

 Štatút a rokovací poriadok Riadiaceho výboru najmenej rozvinutého okresu Kežmarok (ďalej len „štatút“) nadobudol účinnosť dňa 15. februára 2022. Úlohy a činnosti riadiaceho výboru sú uvedené v článku 2 uvedeného štatútu.

 V zmysle článku 3 ods. 14 písm. a) uvedeného štatútu Vás týmto ako predseda Riadiaceho výboru najmenej rozvinutého okresu Kežmarok **vyzývam**, aby ste v termíne do **08. 03. 2022** nominovali kandidátov do funkcie člena riadiaceho výboru ako **zástupcov sociálno-ekonomických partnerov okresu Kežmarok**.

 Štatutárny zástupca sociálno-ekonomických partnerov navrhuje maximálne jedného kandidáta za sociálnu oblasť a jedného kandidáta za ekonomickú oblasť.

 Uvedený kandidát musí spĺňať podmienky článku 3 ods. 6 uvedeného štatútu:

Členovia riadiaceho výboru musia spĺňať tieto predpoklady:

1. bezúhonnosť,
2. znalosť platných právnych predpisov, znalosť koncepčných a strategických dokumentov a skúsenosti s odborným hodnotením projektov.

**Mena kandidátov za členov výboru, alebo žiadosť o účasť na voľbe kandidátov do riadiaceho výboru nám prosím zašlite elektronicky do** **08. 03. 2022** **na e-mailové adresy:** veronika.gromanova@minv.sk a dominika.scholtz@minv.sk

Voľba kandidátov do riadiaceho výboru sa uskutoční **14. 03. 2022.**

 **Ing. Vladimír Škára**

 prednosta

Vyhlásenie výzvy vyvesené na úradnej tabuli Okresného úradu Kežmarok

od: **21. 02. 2022** do: **08. 03. 2022**